ASV futbola izlase
ASV futbola izlase ir nacionālā futbola komanda, kas pārstāv Amerikas Savienotās Valstis starptautiskās futbola sacensībās. ASV futbola izlasi pārvalda ASV Futbola federācija. Savu pirmo oficiālo spēli izlase aizvadīja 1916. gadā cīnoties pret Zviedrijas izlasi. ASV izlase 11 reizes ir piedalījusies Pasaules čempionātos, tās lielākais sasniegums ir iekļūšana 1930. gada Pasaules čempionāta pusfinālā. ASV izlase ir septiņkārtēji CONCACAF Zelta kausa ieguvēji.